Bourse vu Lëtzebuerg

D'Bourse vu Lëtzebuerg, offiziell Bourse de Luxembourgursprénglech gegrënnt als Société anonyme de la Bourse de Luxembourg (cf Art. 2 vum AGD vun 1928)Presentatioun vun der Lëtzebuerger Bourse op der Säit vun der Regierung (gekuckt de 16. August 2021)am Handelsregëster ënnert der Nummer B6222 agedroen, op Englesch Luxembourg Stock Exchange, gekierzt LuxSE ass eng Wäertpabeierbourse zu Lëtzebuerg. Se huet hire Sëtz an der Stad Lëtzebuerg.

 Geschicht 
 Ufank 

D'Lëtzebuerger Bourse gouf duerch e Gesetz vum 30. Dezember 1927 an e groussherzoglechen Arrêté vum 22. Mäerz 1928 geschaf.

De Betrib, d'Verwaltung an d'Gestioun vun der Lëtzebuerger Bourse sinn enger Société anonyme, der Société de la bourse de LuxembourgRCS: B6222, iwwerdroe ginn, déi de 5. Abrëll 1928, mat 7.000 Aktien zum Präis vun 1.000 Frang gegrënnt goufMémorial A N° 22 vum 28. Abrëll 1928 Säit 19Aus der Hauptstadt an der Obermosel-Zeitung vum 12. Abrëll 1928, Säit 3. Déi 7000 Aktien waren wéi folgend tëschent de Grënnungsmembere vun der Gesellschaft gestreet: Spuerkeess (3700 dovunner 2500 fir eng souscription publique) , Crédit foncier de l'État (50), Banque d'Alsace et de Lorraine (200), Banque commerciale (200), Banque générale du Luxembourg (500), Banque internationale à Luxembourg (750), Banque Alfred Levy et compagnie (200), Crédit Anversois (200), La Luxembourgeoise (200), Société générale alsacienne de banque (500), Société luxembourgeoise de crédit et de dépôts (500)Gilbert Trausch et Marianne de Vreese, Luxembourg et les banques: de la révolution industrielle au 7e centre financier mondial, Luxembourg, Banque Indosuez, 1995, S. 77..

Ursprénglech war geplangt, datt d'Bourse am Oktober 1928 sollt opgoenLokal Chronik am Luxemburger Wort vum 7. Abrëll 1928, Säit 3. Den 1. Februar 1929 gouf déi éischt Lëscht vun den agreéierte Banken, Banquieren an Händler, déi duerften op der Bourse handelen, publizéiertCommuniqué Officiel de la Commission de la Bourse am Luxemburger Wort vum 6. Februar 1929, Säit 3Communiqué Officiel de la Commission de la Bourse am L'Indépendance luxembourgeoise vum 7. Februar 1929, Säit 3Communiqué Officiel de la Commission de la Bourse am Escher Tageblatt vum 7. Februar 1929, Säit 3. Den 9. Mäerz gouf déi éischt Lëscht vun de Valeuren (Aktien an Obligatiounen), déi op der Bourse gehandelt wäerte ginn, publizéiertCommuniqué Officiel de la Commission de la Bourse am Luxemburger Wort vum 9. Mäerz 1929, Säit 5Communiqué Officiel de la Commission de la Bourse am L'Indépendance luxembourgeoise vum 9. Mäerz 1929, Säit 2Communiqué Officiel de la Commission de la Bourse am Tageblatt vum 11. Mäerz 1929, Säit 5
Den 3. Mee 1929 gouf bekannt, datt d'Bourse zesumme mat der Spuerkeess eng Liquidatiounkeess ageriicht huet, an datt déi Banken, Banquieren an Händler, déi op der Bourse fir den Handel zougelooss sinn, mussen e Kont bei der Spuerkeess hunn, fir hir Transaktioune vun der Bourse ofzewéckelen.

D'Bourse gouf schlussendlech de 6. Mee 1929 opgemaachDie Eröffnung der Luxemburger Börse am Luxemburger Wort vum 6. Mee 1929, Säit 3. Bei der éischter Sessioun waren 22 kotéiert Gesellschaften dobäi. De Sëtz war op Nummer 11, an der Neipuertsgaass. Den éischte President vum Verwaltungsrot war den Aloyse Meyer.

 D'Bourse am 21. Joerhonnert 
Am Januar 2014 ass d'Bourse an en neit Gebai geplënnert an ass elo op 35A, Boulevard Joseph II.


D'Lëtzebuerger Bourse ass an der Cote vun Obligatiounen an Investmentfongen (OPC) spezialiséiert. 2005 ware 24.292 Emprunten op der Lëtzebuerger Bourse cotéiert. D'Hallschent dovu sinn an Euro ausgedréckt. Hiren Ëmsaz huet 2000 4.591,3 Milliounen Euro erreecht, mat engem Undeel vun 73 % vun den Emprunten, déi an Euro libelléiert sinn. Et ginn och Aktië cotéiert (242 Positiounen am Joer 2004, dovu 44 Aktië vu Lëtzebuerger Gesellschaften). D'Lëtzebuerger Bourse publizéiert en eegenen Index, de LuxX.

2016 huet d'Bourse de Luxembourg de Luxembourg Green Exchange (LGX) gegrënnt, weltwäit déi éischt Plattform, déi sech exklusiv mat ekologeschen, sozialen an nohaltege Finanzzoulage befaasst.

Zënter Abrëll 2021 leet d'Julie Becker als Chief Executive Officer (CEO) d'Lëtzebuerger Boursepaperjam.lu: Julie Becker nommée CEO de la Bourse de Luxembourg (8. Dezember 2020).

Am August 2021 war d'Lëtzebuerger Regierung nach mat 12 % un der Bourse vu Lëtzebuerg bedeelegt.
 E puer Meilesteng 
 30. Dezember 1927: Gesetz iwwer d'Kreatioun vun der Bourse
  1929: Éischten Handelsdag
 21. Abrëll 1969: D'international Emprunte ginn an hirer Ursprongswärung cotéiert
 17. Mäerz 1981: D'Gold gëtt cotéiert
 1991: Aféierung vun engem computergesteierten Handel
 14. Februar 1997: Den éischten an Euro ausgedréckten Emprunt kënnt op de Kursziedel
  1999: de LuxX Index gëtt agefouert
 2000: Konventioun iwwer d'Zesummenaarbecht mat der Bourse Euronext
 2016: Grënnung vum Luxembourg Green Exchange (LGX)

 Presidente vum Verwaltungsrot 
 Aloyse Meyer (1928-1948Société de la Bourse de Luxembourg am Tageblatt vum 22. März 1948, Säit 2)
 Victor Buck (1948-1958)
 Tony Neuman (1958-1964)
 Paul Weber (1964-1976)
 Carlo Hemmer (1977-1988)
 Edmond Israel (1989-1996)
 Remy Kremer (1997-2000)
 Jean Krier (2001-2003)
 Raymond Kirsch (2004-2011)
 Frank Wagener (2011-2021)
 Alain Kinsch (zanter 2021)

 Um Spaweck 

Kategorie:Finanzsecteur zu Lëtzebuerg